L 229/30
SK
Úradný vestník Európskej únie
18.9.2023
KAPITOLA IV
Monitorovanie a reakcia na krízu
Oddi e l 1 Mo ni to rovani e
Článok 19 Strategické mapovanie únijného odvetvia polovodičov 1.
Komisia v spolupráci s Európskou radou pre polovodiče vykonáva strategické mapovanie únijného odvetvia polovodičov.
Strategické mapovanie poskytuje analýzu silných a slabých stránok Únie v rámci globálneho odvetvia polovodičov a identifikuje faktory, ako sú: a) kľúčové výrobky a kritické infraštruktúry na vnútornom trhu, ktoré sú závislé od dodávok polovodičov; b) hlavné používateľské odvetvia v Únii a ich súčasné a očakávané potreby a závislosti vrátane analýzy možných rizík pre bezpečnosť dodávok spojených aj s nedostatočnými investíciami; c) kľúčové segmenty únijného dodávateľského reťazca polovodičov vrátane navrhovania, softvéru na navrhovanie, materiálov, výrobných zariadení, výroby polovodičov a externe zabezpečované výkony v konečnej fáze (back-end); d) technologické charakteristiky, závislosť od technológií a poskytovateľov z tretích krajín a úzke miesta únijného odvetvia polovodičov vrátane prístupu k vstupom; e) súčasné a očakávané potreby v oblasti zručností a účinného prístupu ku kvalifikovanej pracovnej sile v odvetví polovodičov; f) vo vhodných prípadoch potenciálny vplyv krízových opatrení uvedených v článkoch 25, 26 a 27 na odvetvie polovodičov.
2.
Komisia pravidelne informuje Európsku radu pre polovodiče o súhrnných výsledkoch strategického mapovania.
3.
Komisia na základe výsledkov strategického mapovania vykonaného podľa odseku 1 a po konzultácii s Európskou radou pre polovodiče vypracuje zoznam ukazovateľov včasného varovania.
Komisia po konzultácii s Európskou radou pre polovodiče pravidelne preskúmava zoznam ukazovateľov včasného varovania, a to aspoň každé dva roky. 4.
Komisia po konzultácii s Európskou radou pre polovodiče vypracuje rámec a metodiku strategického mapovania odvetvia polovodičov.
Komisia rámec a metodiku podľa potreby aktualizuje. 5.
Strategické mapovanie sa okrem iného zakladá na verejne a komerčne dostupných údajoch a príslušných informáciách od podnikov, ktoré nemajú dôverný charakter, výsledkoch podobných analýz, a to aj v kontexte práva Únie v oblasti surovín a energie z obnoviteľných zdrojov, ako aj na hodnoteniach vykonaných podľa článku 40 ods.
1 Ak to na vypracovanie strategického mapovania podľa odseku 1 tohto článku nestačí, môže Komisia po konzultácii s Európskou radou pre polovodiče predložiť subjektom v hodnotovom reťazci v únijnom odvetví polovodičov žiadosti o dobrovoľné informácie.
Komisia používa na účely takýchto žiadostí o informácie normalizované a bezpečné prostriedky na získavanie a spracúvanie informácií uvedené v článku 32 ods. 4 6.
So všetkými informáciami získanými podľa tohto článku sa zaobchádza v súlade s povinnosťami týkajúcimi sa zachovávania dôvernosti uvedenými v článku 32.